एउटा भरपर्दो ‘डेटाबेस’ तयार गर्नुहोस् । जनसंख्यादेखि, जन्मदर, शिक्षा, स्वास्थ्य, आर्थिक स्तर, उमेर, रोजगारीजस्ता सबै कुराको तथ्य व्यवस्थित गर्नुहोस् । कति धेरै योजनाहरू पूरा हुने चरणमा होलान्, कति सुरु भइसकेका होलान् । तिनलाई प्राथमिकतामा राख्नुहोस् । त्यसपछि नगरका सबैलाई या धेरैलाई प्रत्यक्ष अप्रत्यक्ष असर पार्ने योजनाहरूलाई पाइपलाइनमा राख्नुहोस् । कति बजेट पूर्वाधार निर्माण र कति बजेट अनुदान, राहत या वितरणमुखी योजनाका निम्ति छुट्याउने भन्ने नगरसभाबाट स्पस्ट योजना बनाउनुहोस् ।
